cyanic-selkie/wikianc huggingface dataset:
Αγησίπολις Α΄
Ήταν γιος του Παυσανία, τον οποίο και διαδέχτηκε υπό την κηδεμονία του Αριστόδημου το 395 π.X.. Ανήκε στον οίκο των Αγιαδών και συμβασίλευσε με τον Αγησίλαο Β΄ του οίκου των Ευρυποντιδών.
Εκστρατείες
Το 390 π.Χ. έκανε εκστρατεία κατά του Αργους αλλά απέτυχε. Ενώ κυρίευσε την Μαντινεία αφού μετέστρεψε τον Όφιν ποταμό.
Βιβλιογραφία
«Ἀγησίπολις δὲ ἐπεὶ τὴν βασιλείαν ἔσχεν αὐξηθείς, Πελοποννησίων πρώτοις ἐπολέμησεν Ἀργείοις. Ὡς δὲ ἐκ τῆς Τεγεατῶν ἐς τὴν Ἀργολίδα ἤγαγε τὸν στρατόν, πέμπουσι κήρυκα οἱ Ἀργεῖοι σπεισόμενον πρὸς Ἀγησίπολίν σφισι πατρῴους δή τινας σπονδὰς ἐκ παλαιοῦ καθεστώσας τοῖς Δωριεῦσι πρὸς ἀλλήλους. Ὁ δὲ οὔτε τῷ κήρυκι ἐσπείσατο, καὶ προιὼν ὁμοῦ τῇ στρατιᾷ τὴν γῆν ἔφθειρεν. Ἔσεισέ τε δὴ ὁ θεὸς, καὶ ὁ Ἀγησίπολις οὐδ' οὕτω τὴν δύναμιν ἀπάξειν ἔμελλε, καίτοι Λακεδαιμονίοις μάλιστα Ἑλλήνων, ὡσαύτως δὲ καὶ Ἀθηναίοις, δεῖμα αἱ διοσημεῖαι παρείχοντο. Καὶ ὁ μὲν ὑπὸ τὸ τεῖχος κατεστρατοπεδεύετο ἤδη τὸ Ἀργείων, καὶ οὐ παρίει σείων ὁ θεὸς, καί τινες καὶ ἀπώλοντο τῶν στρατιωτῶν κεραυνωθέντες, τοὺς δὲ καὶ ἔκφρονας ἐποίησαν αἱ βρονταί. Οὕτω μὲν δὴ ἐκ τῆς Ἀργολίδος ἀνέζευξεν ἄκων. Ἐπὶ δὲ Ὀλυνθίους ἐποιεῖτο αὖθις στρατείαν. Κρατοῦντα δὲ αὐτὸν τῷ πολέμῳ, καὶ ᾑρηκότα τῶν τε ἄλλων πόλεων τῶν ἐν Χαλκιδεῦσι τὰς πολλὰς, καὶ αὐτὴν ἐλπίζοντα αἱρήσειν τὴν Ὄλυνθον, νόσος τε ἐξαίφνης καὶ θάνατος ἐπέλαβεν ἀπ' αὐτῆς. Ἀγησιπόλιδος δὲ ἄπαιδος τελευτήσαντος, ἐς Κλεόμβροτον περιῆλθεν ἡ ἀρχή.»
Κατηγορία:Βασιλείς της αρχαίας Σπάρτης
Εντουάρ ντε Λαμπουλέ
Ο Εντουάρ ντε Λαμπουλέ (Édouard René Lefèbvre de Laboulaye, Παρίσι 18 Ιανουαρίου 1811 - Παρίσι 25 Μαΐου 1883 ) ήταν Γάλλος νομικός, ποιητής, συγγραφέας και ακτιβιστής ενάντια της δουλείας. Το 1865 συνέλαβε την ιδέα κατασκευής ενός μνημείου που θα παρουσιαζόταν από τον γαλλικό λαό στις Ηνωμένες Πολιτείες ; αυτή η ιδέα οδήγησε στο Άγαλμα της Ελευθερίας στο λιμάνι της Νέας Υόρκης. Το σκεπτικό του ήταν πως το άγαλμα θα βοηθούσε στην ενδυνάμωση των σχέσεων ανάμεσα στη Γαλλία και τις Ηνωμένες Πολιτείες. Συνέλαβε επίσης την ιδέα κατασκευής του λιγότερο γνωστού διδύμου του, που βρίσκεται στο Παρίσι.
Βιογραφία
Ο Λαμπουλέ εντάχθηκε στο δικηγορικό σώμα το 1842 και εξελέγη καθηγητής συγκριτικού δικαίου στο Πανεπιστήμιο της Γαλλίας (1849). Μετά την Παρισινή Κομμούνα το 1870, εξελέγη στην εθνοσυνέλευση, αντιπροσωπεύοντας το διαμέρισμα του Σηκουάνα. Ως γραμματέας της Επιτροπής των Τριάντα για το Σύνταγμα αποδείχθηκε αποτελεσματικός αναγκάζοντας τους Μονάρχες να θεσπίσουν την Τρίτη Δημοκρατία. Το 1875 εξελέγη ισόβιος γερουσιαστής, και το 1876 διορίστηκε διευθυντής στο Πανεπιστήμιο της Γαλλίας, συνεχίζοντας τις διαλέξεις του στο συγκριτικό δίκαιο από το 1877. Ήταν πρόεδρος της Γαλλικής Ένωσης κατά της Δουλείας και πρόεδρος της Ένωσης Πολιτικής Οικονομίας.
Έργα
Ο Λαμπουλέ στον ελεύθερο χρόνο του έγραφε ποίηση. Ένα από τα ποιήματά του, το «Το Μπλε Πουλί» (L'Oiseau bleu), μελοποιήθηκε από τον Βικτόρ Μασέ. Ο Λαμπουλέ μετέφρασε επίσης στα γαλλικά την αυτοβιογραφία του Βενιαμίν Φραγκλίνου και τα έργα του θεολόγου William Ellery Channing.
Εξωτερικοί σύνδεσμοι
Κατηγορία:Γάλλοι πολιτικοί Κατηγορία:Γάλλοι νομικοί
Λατινοαμερικανικό Κοινοβούλιο
Προέλευση, εντολές, αρχές και σκοποί
Το Κοινοβούλιο της Λατινικής Αμερικής (Parlatino) δημιουργήθηκε το 1964. Η τρέχουσα θητεία της προέρχεται από τη Συνθήκη της Ιδρυματοποίησης που κυρώθηκε στις 16 Νοεμβρίου 1987. Εδρεύει στην Πόλη του Παναμά όπου το Parlatino έχει 23 έδρες των κοινοβουλίων των κρατών, καθένα από τα οποία στέλνει σε αυτό 12 υποψήφιους πληρεξούσιους. Οι πληρεξούσιοι πρέπει να αντιπροσωπεύουν τις απόψεις των μητρικών τους κοινοβουλίων και να λαμβάνουν υπόψη τις αρχές του Κοινοβουλίου οι οποίες περιλαμβάνουν την υπεράσπιση της δημοκρατίας της Λατινικής Αμερικής. Οι σκοποί του Parlatino είναι:
Μέλη
Κατηγορία:Διεθνείς οργανισμοί Κατηγορία:Λατινική Αμερική Κατηγορία:Οικονομικές ενώσεις
Ευριπίδης Βαβούρης
right|thumb|300px|Το λαγωνικό σκυλί. Έργο του Βαβούρη, Αθήνα Ο Ευριπίδης Βαβούρης (Άργος, 29 Νοεμβρίου 1911 - Αθήνα, 1987) ήταν Έλληνας γλύπτης. Σπούδασε γλυπτική στην Ανωτάτη Σχολή Καλών Τεχνών (Α.Σ.Κ.Τ.) της Αθήνας, κοντά στο Θωμά Θωμόπουλο.
Η καλλιτεχνική δημιουργία του Βαβούρη επικεντρώνεται στην απόδοση γλυπτών με θέμα κατοικίδια κυρίως ζώα (γάτες, σκύλους, κατσίκια κλπ) σε χαρακτηριστικές εκφράσεις και στάσεις, που φιλοτεχνεί με ρεαλιστικό ύφος σε μάρμαρο, χαλκό ή τερακότα.
Ανάμεσα στα γλυπτά του Βαβούρη με θέμα διάφορα ζώα είναι: «Τα Γελάδια» (1935, μάρμαρο, Δήμος Αθηναίων), «Γαϊδουράκι» (1935, χαλκός, Υπουργείο Παιδείας), «Κατσίκα» (1940, χαλκός, Δήμος Πειραιά). Ένα από τα πιο γνωστά υπαίθρια έργα του Βαβούρη είναι το «Λαγωνικό Σκυλί» (1940), ολόσωμο από μάρμαρο γλυπτό, μήκους 1.65 μέτρων, που κοσμεί το δενδρόφυτο πεζόδρομο της Φωκίωνος Νέγρη στην Αθήνα.
Ο Βαβούρης ασχολήθηκε επίσης με γλυπτά ανθρώπινων μορφών, μεταξύ των οποίων τις προτομές από μάρμαρο του «Χρ. Παπαϊκονόμου» (1955, Φιλολογικός Σύνδεσμος «Δαναός», Άργος), του «Σπ. Μουσουλόπουλου» (1958, Γυμνάσιο Άργους), του «Αντ. Λιγνού» (1961, Ιστορικό Αρχείο Ύδρας).
Ο Ευριπίδης Βαβούρης παρουσίασε το έργο του σε ατομικές και ομαδικές εκθέσεις στην Ελλάδα και στο εξωτερικό. Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ) και  της Ομάδας «Ελεύθεροι Καλλιτέχνες».
Πηγές
Κατηγορία:Έλληνες γλύπτες
Ηνωμένες Πολιτείες της Λατινικής Αφρικής
Οι Ηνωμένες Πολιτείες της Λατινικής Αφρικής (Γαλλικά: Les États-Unis de l'Afrique Latine, Πορτογαλικά: Estados Unidos da África Latina, Ισπανικά: Estados Unidos de África Latina) ήταν μία προτεινόμενη ένωση από χώρες της Κεντρικής Αφρικής που ομιλούσαν τις Ρομανικές γλώσσες. Η πρώτη πρόταση έγινε τον Μάιο του 1957.
Οι προτεινόμενες χώρες ήταν η Αγκόλα, η Λαϊκή Δημοκρατία του Κονγκό, η Ρουάντα, το Μπουρούντι, η Δημοκρατία του Κονγκό, η Κεντροαφρικανική Δημοκρατία, το Τσαντ, το Γαλλόφωνο Κομμάτι του Καμερούν, το Γκαμπόν και η Ισημερινή Γουινέα.
Παραπομπές
Κατηγορία:Αφρική Κατηγορία:Διεθνείς οργανισμοί
The C Programming Language
Το The C Programming Language (ή σε συντομία K&R) είναι βιβλίο περιγραφής της γλώσσας προγραμματισμού C γραμμένο από τους Μπράιαν Κέρνιχαν και Ντένις Ρίτσι.
Η πρώτη έκδοση του βιβλίου κυκλοφόρησε το 1978, είχε μόλις 228 σελίδες και ήταν το πρώτο βιβλίο ευρείας κυκλοφορίας που περιέγραψε τη γλώσσα προγραμματισμού C. Ακολούθησε και δεύτερη έκδοση το 1988, με 272 σελίδες, η οποία περιείχε το νέο πρότυπο ANSI C και την πρότυπη βιβλιοθήκη. Η πιο σύγχρονη έκδοση είναι του 2011, η οποία κυκλοφορεί παγκοσμίως σε 20 γλώσσες.
Εθνική Αμερικανικής Σαμόα (ποδόσφαιρο ανδρών)
Η εθνική ομάδα ποδοσφαίρου της Αμερικανικής Σαμόα εκπροσωπεί την Αμερικανική Σαμόα σε διεθνείς ποδοσφαιρικές διοργανώσεις και σε φιλικά παιχνίδια. Τελεί υπό τον έλεγχο της Ποδοσφαιρικής Ομοσπονδίας Αμερικάνικης Σαμόα (FFAS).
Ιστορία
Η ομάδα έγινε γνωστή κυρίως για την ήττα με 31–0 στον αγώνα με την Αυστραλία για τα προκριματικά του Μουντιάλ 2002. Πρόκειται για τα περισσότερα γκολ που επιτεύχθηκαν σε επίσημο αγώνα ποδοσφαίρου εθνικών ομάδων. Στις 8 Νοεμβρίου 2011, η επονομαζόμενη "χειρότερη εθνική ομάδα του κόσμου" σημείωσε την πρώτη της νίκη έπειτα από αναμονή 16 ετών, καθώς επικράτησε με 2–1 της Τόνγκα, γεγονός που πανηγυρίστηκε σαν την κατάκτηση του Μουντιάλ από τους κατοίκους του μικρού αυτού νησιού.
Στάδιο
Έδρα της εθνικής ομάδας είναι το Βέτερανς Μεμόριαλ Στέιντιουμ, χωρητικότητας 10.000 θεατών, που βρίσκεται στην πρωτεύουσα Πάγκο Πάγκο.
Εξωτερικοί σύνδεσμοι
Κατηγορία:Εθνική Αμερικανικής Σαμόας (ποδόσφαιρο)
Τάγμα της Ακάνθου
Το Τάγμα της Ακάνθου (αγγλικά: Order of the Thistle) ή Τάγμα του Αγίου Ανδρέα είναι το αρχαιότερο και ευγενέστερο τάγμα της Σκωτίας. Ιδρύθηκε το 1687 και αναφέρει στο ιδρυτικό του καταστατικό ότι ανάγεται στον 8ο ή 9ο αιώνα, και ότι ανανεώθηκε το 1540 από τον βασιλιά Ιάκωβο Ε΄ της Σκωτία και πατέρα της Μαρίας Στιούαρτ, ο οποίος αφιέρωσε το τάγμα αυτό στον Άγιο Ανδρέα και περιόρισε τον αριθμό των ιπποτών του τάγματος αυτού σε 12 όσοι ήταν και οι άγιοι απόστολοι. Σίγουρο είναι όμως, ότι ο βασιλιάς Ιάκωβος Β΄ της Αγγλίας το 1687 ανανέωσε το τάγμα αυτό και καθιέρωσε να είναι 12 ιππότες και ένας αρχηγός. Αργότερα, η βασίλισσα Άννα της Μεγάλης Βρετανίας αύξησε τον αριθμό των ιπποτών του τάγματος σε 24, ενώ ο Γεώργιος Δ΄ τους περιόρισε ξανά σε 16. Χαρακτηριστικά εμβλήματα του τάγματος είναι ένα φαρδύ κολιέ, ο σταυρός του Αγίου Ανδρέα και το γαϊδουράγκαθο.
Ιππότες του Τάγματος της Ακάνθου
Παρακάτω παρουσιάζονται οι 16 τωρινοί ιππότες του τάγματος κατά έτος εισδοχής: Ιππότης της Ακάνθου, Μετάλλιο Καναδικού Στρατού, Ειρηνοδίκης Ιππότης της Ακάνθου, Μεγαλόσταυρος Ιππότης του Βασιλικού Βικτωριανού Τάγματος, Μέλος του Συμβουλίου Επικρατείας, Ειρηνοδίκης Ιππότης της Ακάνθου, Μεγαλόσταυρος Ιππότης του Βασιλικού Βικτωριανού Τάγματος, Μέλος του Συμβουλίου Επικρατείας, Υποκομήταρχος Λαίδη του Τάγματος της Ακάνθου Ιππότης της Ακάνθου, Υποκομήταρχος Ιππότης της Ακάνθου, Μέλος του Συμβουλίου Επικρατείας, Βασιλικός Δικηγόρος Ιππότης της Ακάνθου, Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου Ιππότης της Ακάνθου Ιππότης της Ακάνθου Ιππότης της Ακάνθου, Ιππότης-Διοικητής του Τάγματος της Βρετανικής Αυτοκρατορίας, Μέλος του Συμβουλίου Επικρατείας Ιππότης της Ακάνθου, Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου, Μέλος του Συμβουλίου Επικρατείας Ιππότης της Ακάνθου, Μέλος του Συμβουλίου Επικρατείας Ιππότης της Ακάνθου, Διοικητής του Τάγματος της Βρετανικής Αυτοκρατορίας, Υποκομήταρχος Ιππότης της Ακάνθου, Μέλος του Συμβουλίου Επικρατείας, Βασιλικός Δικηγόρος Ιππότης της Ακάνθου Ιππότης της Ακάνθου, Διοικητής του Τάγματος της Βρετανικής Αυτοκρατορίας, Σταυρός Διακεκριμένης Στρατιωτικής Υπηρεσίας
Εξωτερικοί σύνδεσμοι
Ακανθου
Τσίρειο Στάδιο
Το Τσίρειο Στάδιο είναι ένα ποδοσφαιρικό στάδιο στη Λεμεσό. Φέρει το επώνυμο του Πέτρου Τσίρου, χάρης τη γενναιοδωρία του οποίου οικοδομήθηκε. Είναι χωρητικότητας 13.331 θέσεων. Αποτελούσε έδρα των ομάδων της Λεμεσού: της ΑΕΛ, του Απόλλωνα και του Άρη. Παλαιότερα αποτελούσε έδρα και της Εθνικής Κύπρου. Το στάδιο, εκτός για ποδοσφαιρικούς αγώνες, χρησιμοποιείται και για αγώνες στίβου. Το Τσίρειο Στάδιο διαχειρίζεται ο Γυμναστικός Σύλλογος «Τα Ολύμπια» (ΓΣΟ).
Ιστορικό
Η οικοδόμηση του ξεκίνησε το 1973 και τελείωσε το 1975. Για την ανέγερση του σταδίου παραχωρήθηκαν 60 σκάλες γης από τον Πέτρο Τσίρο. Αρχικά, προγραμματίζονταν να οικοδομηθούν δύο στάδια, ένα για την ΑΕΛ και ένα για τον Απόλλωνα. Ωστόσο, όταν ο Άρης ζήτησε επίσης κατασκευή δικού του σταδίου, ο Πέτρος Τσίρος παραχώρησε 70 σκάλες ώστε να γίνουν τρία στάδια. Στη συνέχεια τα στάδια ανατράπηκαν και κατασκευάστηκε ένα μόνο στάδιο. Το στάδιο ολοκληρώθηκε το 1974. Ωστόσο, λόγω της τουρκικής εισβολής τον Ιούλιο του 1974, στο Τσίρειο Στάδιο φιλοξενήθηκαν Ελληνοκύπριοι πρόσφυγες.
Το Τσίρειο Στάδιο ήταν το πρώτο στάδιο στην Κύπρο που είχε δύο διαζώματα. Μέχρι την ανέγερση του Νέου Σταδίου ΓΣΠ, το Τσίρειο Στάδιο χρησιμοποιείτο ως η έδρα της Εθνικής Κύπρου.
Τα σχέδια του σταδίου εκπονήθηκαν από τη Γενική Γραμματεία Αθλητισμού Ελλάδας και πριν από τις εργασίες για την ανέγερσή του δεν υποβλήθηκαν στην Πολεοδομική Αρχή για την εξασφάλιση άδειας οικοδομής. Υπήρχαν κακοτεχνίες και ο Κυπριακός Οργανισμός Αθλητισμού (ΚΟΑ) στη βάση αυτής της έκθεσης προέβη στη στέγαση των κερκίδων για να μην υπάρχει υπερβολική υγρασία που να οδηγήσει σε οξείδωση του οπλισμού των κερκίδων.
Αργότερα έγιναν συντηρήσεις με έξοδα και πάλι του ΚΟΑ. Υπάρχει ανεπάρκεια φωτισμού και για το λόγω αυτό η UEFA το απέρριψε και θεωρείται ακατάλληλο για αγώνες του Τσάμπιονς Λιγκ.
Εκτός από τις τρεις ομάδες της Λεμεσού, το Τσίρειο αποτέλεσε έδρα της ΑΠΕΠ όταν αγωνιζόταν στην Α΄ κατηγορία επειδή η δική της έδρα δεν πληρούσε τις προδιαγραφές για διεξαγωγή αγώνων Α΄ κατηγορίας αλλά και του ΑΣΙΛ Λύσης αμέσως μετά την τουρκική εισβολή και την κατάληψη της δικής του έδρας από τα τουρκικά στρατεύματα.
Τελικοί κυπέλλου
Στο Τσίρειο Στάδιο έχουν διεξαχθεί 16 τελικοί Κυπέλλου Κύπρου καθώς και αγώνες για την Ασπίδα ΚΟΠ.
Διάφορα
Στο Τσίρειο Στάδιο πραγματοποιούνται συναυλίες, ορκομωσίες νεοσυλλέκτων και άλλα γεγονότα. Ακόμη, δίπλα από το στάδιο βρισκόταν η Κλειστή Αίθουσα Ολύμπια η οποία έχει κατεδαφιστεί εδώ και μερικά χρόνια.
Εξωτερικοί σύνδεσμοι
Κατηγορία:Στάδια ποδοσφαίρου στην Κύπρο Κατηγορία:Δήμος Λεμεσού Κατηγορία:ΑΕΛ Λεμεσού (ποδόσφαιρο) Κατηγορία:Απόλλων Λεμεσού (ποδόσφαιρο ανδρών) Κατηγορία:Άρης Λεμεσού (ποδόσφαιρο ανδρών) Κατηγορία:Εθνική Κύπρου (ποδόσφαιρο)
Γιάκομπ Μάγερ
Ο Γιάκομπ Μάγερ (γερμ.: Jacob Mayer 1813-1875) ήταν Γερμανός βιομήχανος και εφευρέτης.
Εταιρείας Νήσοι
Οι Νήσοι Σοσιετέ ή Εταιρείας Νήσοι (κατ΄ ερμηνεία της γαλλικής τους ονομασίας: Îles de la Société) ή, επισήμως, Αρχιπέλαγος της Σοσιετέ (γαλλικά: Archipel de la Société) είναι μια ομάδα νησιών στον νότιο Ειρηνικό Ωκεανό που διοικητικά αποτελεί τμήμα της Γαλλικής Πολυνησίας. Το αρχιπέλαγος ονομάστηκε προς τιμήν της Βασιλικής Εταιρείας, την χορηγό εταιρεία της πρώτης Βρετανικής επιστημονικής παρατήρησης των νησιών.
Τα νησιά διαιρούνται γεωγραφικά, πολιτικά και διοικητικά σε δύο ομάδες (παρατίθενται από δύση προς ανατολή):
Εξωτερικοί σύνδεσμοι
Κατηγορία:Νήσοι Εταιρείας Κατηγορία:Αρχιπελάγη Ε
HEC Paris
Το HEC Paris είναι ευρωπαϊκό οικονομικό πανεπιστήμιο που βρίσκεται στο Jouy-en-Josas, στο Παρίσι. Ιδρύθηκε το 1881 και συχνά θεωρείται η καλύτερη ευρωπαϊκή σχολή επιχειρήσεων. Το HEC προσφέρει τα πρωτοποριακά προγράμματα Master in Management, MSc International Finance, MBA και EMBA προγράμματα, εξειδικευμένα προγράμματα MSc και το διδακτορικό του πρόγραμμα.
Περιγραφή
Τα προγράμματα που προσφέρει το HEC Paris είναι τριπλά διαπιστευμένα από τους διεθνείς οργανισμούς AMBA, EQUIS και AACSB. Το πανεπιστήμιο έχει πολλούς αξιόλογους αποφοίτους στους χώρους των επιχειρήσεων και της πολιτικής, όπως ο Ουριέλ Ζοχάρ και o Ντομινίκ Στρος-Καν.
Nvidia
Η Nvidia Corporation είναι αμερικανική πολυεθνική εταιρεία τεχνολογίας, που έχει ως έδρα την Σάντα Κλάρα της Καλιφόρνιας. Σχεδιάζει μονάδες επεξεργασίας γραφικών (GPU) για τις αγορές βιντεοπαιχνιδιών και των επαγγελματιών, καθώς και σύστημα σεμονάδες chip (SoCs) για την αγορά φορητών υπολογιστών και αυτοκινήτων. Η κύρια σειρά προϊόντων της GPU, με την ονομασία "GeForce", βρίσκεται σε άμεσο ανταγωνισμό με τα προϊόντα "Radeon" της Advanced Micro Devices (AMD). Η Nvidia επέκτεινε την παρουσία της στη βιομηχανία βιντεοπαιχνιδιών με τα φορητά Shield Portable, Shield Tablet και Shield Android TV.
HEC Paris
Περιγραφή
Βρίσκεται στη 2η θέση στον κόσμο στην κατάταξη για Master in Management σύμφωνα με τους Financial Times για το 2021. Το δίκτυο αποφοίτων της σχολής αριθμεί 60.000 μέλη σε 150 χώρες και 200 εθνικότητες.
Nvidia
Από το 2014, η Nvidia έχει διαφοροποιήσει την επιχείρησή της εστιάζοντας σε τέσσερις αγορές: gaming, επαγγελματική απεικόνιση, κέντρα δεδομένων και auto. Η Nvidia επικεντρώνεται επίσης στην τεχνητή νοημοσύνη.
HEC Paris
Ιστορία
Ιδρύθηκε το 1881 από το Εμπορικό Επιμελητήριο του Παρισιού (CCIP) με 57 μαθητές στην πρώτη τάξη. Η école des Hautes Études Commerciales de Paris (HEC) στόχευε να είναι στους τομείς της διαχείρισης και του εμπορίου, όπως ήταν η Centrale Paris στον τομέα της μηχανικής.
Το 1921, το σχολείο εισήγαγε τη μέθοδο της επιχειρησιακής σχολής του Χάρβαρντ, αλλά οι περισσότερες διαλέξεις παρέμειναν θεωρητικές. Το 1938, το πρόγραμμα του HEC επεκτάθηκε σε 3 χρόνια.
Nvidia
Εκτός από την κατασκευή GPU, η Nvidia παρέχει παράλληλες δυνατότητες επεξεργασίας σε ερευνητές και επιστήμονες που τους επιτρέπουν να εκτελούν αποτελεσματικά εφαρμογές υψηλής απόδοσης. Χρησιμοποιούνται σε ιστότοπους υπερυπολογιστών σε όλο τον κόσμο. Πιο πρόσφατα, έχει επεκταθει στην αγορά φορητών υπολογιστών, όπου παράγει τον Tegra για φορητούς επεξεργαστές για smartphone και tablet, καθώς και συστήματα πλοήγησης και ψυχαγωγίας οχημάτων. Εκτός από την AMD, οι ανταγωνιστές της περιλαμβάνουν την Intel, Qualcomm και Arm (π.χ. λόγω του Denver, ενώ η Nvidia χορηγεί επίσης άδεια στα σχέδια της Arm).
HEC Paris
Ιστορία
Λόγω της ζήτησης των γαλλικών εταιρειών για εκπαίδευση στη διαχείριση με το στυλ της Βόρειας Αμερικής, στα τέλη της δεκαετίας του 1950, η μέθοδος βάσει υποθέσεων γενικεύτηκε και δημιουργήθηκε ένα μονοετές classe préparatoire για την προετοιμασία της εισαγωγικής εξέτασης, η οποία είχε γίνει πιο δύσκολη. Μια απόδειξη της αναγνώρισης του διπλώματος είναι ότι μόνο το 9% των φοιτητών του HEC φοίτησαν επίσης στο πανεπιστήμιο το 1959, ενώ το 1929 το ποσοστό αυτό ήταν στο 47%.
Nvidia
Ιστορικό εταιρείας
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Nvidia_campus_aerial.jpg|μικρογραφία|Αεροφωτογραφία του νέου κτιρίου των κεντρικών γραφείων της Nvidia και της γύρω πανεπιστημιούπολης και της περιοχής στη [[Σάντα Κλάρα|Σάντα Κλάρα, Καλιφόρνια, το 2017. Το Apple Park είναι ορατό στο βάθος. ]] Η Nvidia ιδρύθηκε στις 5 Απριλίου του 1993  από τον Τζένσεν Χουάνγκ (CEO εως το 2020), ένας Ταϊβανός Αμερικανός, προηγουμένως διευθυντής του CoreWare στο LSI Logic και σχεδιαστής μικροεπεξεργαστών στην Advanced Micro Devices (AMD), ο Κρις Μαλατσόφσκι, ηλεκτρολόγος μηχανικός που εργάστηκε στα Sun Microsystems και Curtis Priem, προηγουμένως ανώτερος μηχανικός προσωπικού και σχεδιαστής τσιπ γραφικών στο Sun Microsystems.
HEC Paris
Ιστορία
Το 1964, ο Γάλλος πρόεδρος Σαρλ ντε Γκωλ εγκαινίασε μια νέα δασώδη πανεπιστημιούπολη έκτασης 250 στρεμμάτων (1 km2) στο Jouy-en-Josas. Το 1967, η HEC ξεκίνησε τα προγράμματα εκπαίδευσης. Οι γυναίκες γίνονται δεκτές στο HEC από το 1973. Μόνο 27 γυναίκες έγιναν δεκτές εκείνη τη χρονιά και το HEC jeunes filles (HECJF), ένα άλλο σχολείο αφιερωμένο στις γυναίκες, έκλεισε. Οι απόφοιτοί του θεωρούνται επίσημα ως απόφοιτοι του HEC. Οι απόφοιτοι του HECJF περιλαμβάνουν, για παράδειγμα, την Edith Cresson, την πρώτη και μέχρι σήμερα τη μοναδική γυναίκα που κατείχε το αξίωμα του πρωθυπουργού της Γαλλίας.
Nvidia
Ιστορικό εταιρείας
Το 1993, οι τρεις συνιδρυτές πίστευαν ότι η σωστή κατεύθυνση για το επόμενο κύμα των υπολογιστών είναι επιταχυνόμενη ή υπολογιστική που βασίζεται σε γραφικά, καθώς αυτό το μοντέλο υπολογιστών θα μπορούσε να λύσει προβλήματα που ο υπολογιστής γενικής χρήσης δεν μπορούσαν βασικά. Παρατήρησαν επίσης ότι τα βιντεοπαιχνίδια ήταν ταυτόχρονα ένα από τα πιο δύσκολα υπολογιστικά προβλήματα και θα είχαν απίστευτα υψηλό όγκο πωλήσεων. Οι δύο συνθήκες δεν συμβαίνουν πολύ συχνά. Τα βιντεοπαιχνίδια έγιναν το σφόνδυλο της εταιρείας για να φτάσει σε μεγάλες αγορές και να χρηματοδοτήσει τεράστια R&D για την επίλυση τεράστιων υπολογιστικών προβλημάτων. Με μόνο 40.000$ στην τράπεζα, η εταιρεία γεννήθηκε. Στη συνέχεια, η εταιρεία έλαβε 20 εκατομμύρια δολάρια χρηματοδότησης επιχειρηματικού κεφαλαίου από τη Sequoia Capital και άλλους. Η Nvidia δεν είχε αρχικά κανένα όνομα και οι συνιδρυτές ονόμασαν όλα τα αρχεία τους NV, όπως στην "επόμενη έκδοση". Η ανάγκη ενσωμάτωσης της εταιρείας ώθησε τους συνιδρυτές να επανεξετάσουν όλες τις λέξεις με αυτά τα δύο γράμματα, οδηγώντας τους στο "invidia", τη λατινική λέξη για τον "φθόνο". Η Nvidia κυκλοφόρησε στις 22 Ιανουαρίου 1999.
Οικονομικά
Για τη χρήση 2018, η Nvidia ανέφερε κέρδη 3,047 δισεκατομμυρίων δολαρίων ΗΠΑ, με ετήσια έσοδα 9,714 δισεκατομμύρια δολάρια ΗΠΑ, αύξηση 40,6% σε σχέση με τον προηγούμενο δημοσιονομικό κύκλο. Οι μετοχές της Nvidia διαπραγματεύτηκαν σε πάνω από 245$ ανά μετοχή και η κεφαλαιοποίηση της αγοράς αποτιμήθηκε σε πάνω από 120,6 δισεκατομμύρια δολάρια ΗΠΑ τον Σεπτέμβριο του 2018.
GPU Technology Conference
Το GPU Technology Conference (GTC) της NVIDIA είναι μια σειρά τεχνικών συνεδρίων που πραγματοποιούνται σε όλο τον κόσμο. Ξεκίνησε το 2009 στο Σαν Χοσέ της Καλιφόρνια, με αρχική εστίαση στη δυνατότητα επίλυσης προκλήσεων υπολογιστών μέσω GPU. Τα τελευταία χρόνια, το επίκεντρο του συνεδρίου έχει μετατοπιστεί σε διάφορες εφαρμογές της τεχνητής νοημοσύνης και της βαθιάς μάθησης, όπως: αυτοκινούμενα αυτοκίνητα, υγειονομική περίθαλψη, υπολογιστές υψηλής απόδοσης και εκπαίδευση NVIDIA Deep Learning Institute (DLI). Το GTC 2018 προσέλκυσε περισσότερους από 8400 συμμετέχοντες. Λόγω της πανδημίας COVID-19 το 2020, το GTC 2020 μετατράπηκε σε ψηφιακό συμβάν και προσέλκυσε περίπου 59.000 καταχωρίζοντες.
Οικογένειες προϊόντων
Η οικογένεια της Nvidia περιλαμβάνει κυρίως γραφικά, ασύρματη επικοινωνία, επεξεργαστές υπολογιστών και υλικό / λογισμικό αυτοκινήτων. Μερικές οικογένειες αναφέρονται παρακάτω:
Deep learning
Τα GPU Nvidia χρησιμοποιούνται στο Deep learning, την τεχνητή νοημοσύνη και τα επιταχυνόμενα αναλυτικά στοιχεία. Η εταιρεία ανέπτυξε το Deep learning βασισμένο σε GPU προκειμένου να χρησιμοποιήσει την τεχνητή νοημοσύνη για να προσεγγίσει προβλήματα όπως ανίχνευση καρκίνου, πρόγνωση καιρού και οχήματα αυτο-οδήγησης. Περιλαμβάνονται σε όλα τα οχήματα Tesla. Ο σκοπός είναι να βοηθήσουμε τα δίκτυα να μάθουν να «σκέφτονται». Σύμφωνα με την TechRepublic, οι GPU της Nvidia "λειτουργούν καλά για εργασίες βαθιάς μάθησης, επειδή έχουν σχεδιαστεί για παράλληλους υπολογιστές και λειτουργούν καλά για τον χειρισμό των λειτουργιών διανύσματος και μήτρας που επικρατούν στη βαθιά μάθηση". Αυτές οι GPU χρησιμοποιούνται από ερευνητές, εργαστήρια, εταιρείες τεχνολογίας και εταιρικές εταιρείες. Το 2009, η Nvidia συμμετείχε στο λεγόμενο "big bang" της βαθιάς μάθησης, "καθώς τα νευρωνικά δίκτυα βαθιάς μάθησης συνδυάστηκαν με μονάδες επεξεργασίας γραφικών Nvidia (GPU)". Εκείνο το έτος, το Google Brain χρησιμοποίησε GPU Nvidia για να δημιουργήσει Deep Neural Networks ικανά για μηχανική μάθηση, όπου ο Άντριου Εντζί αποφάσισε ότι οι GPU θα μπορούσαν να αυξήσουν την ταχύτητα των συστημάτων βαθιάς μάθησης κατά περίπου 100 φορές.
DGX
Τον Απρίλιο του 2016, η Nvidia παρήγαγε τον υπερυπολογιστή DGX-1 με βάση ένα σύμπλεγμα 8 GPU, για να βελτιώσει την ικανότητα των χρηστών να χρησιμοποιούν την βαθιά μάθηση συνδυάζοντας τις GPU με ενσωματωμένο λογισμικό βαθιάς μάθησης. Επίσης, ανέπτυξε εικονικές μηχανές Nvidia Tesla K80 και P100 GPU, οι οποίες διατίθενται μέσω του Google Cloud, τις οποίες η Google εγκατέστησε τον Νοέμβριο του 2016. Η Microsoft πρόσθεσε διακομιστές GPU σε μια προσφορά προεπισκόπησης της σειράς Ν που βασίζεται στους Tesla K80 της Nvidia, καθένας από τους οποίους περιέχει 4992 πυρήνες επεξεργασίας. Αργότερα εκείνο το έτος, η παρουσία του AWS P2 δημιουργήθηκε με χρήση έως και 16 Nvidia Tesla K80 GPU. Τον ίδιο μήνα η Nvidia συνεργάστηκε επίσης με την IBM για να δημιουργήσει ένα κιτ λογισμικού που ενισχύει τις δυνατότητες AI του Watson, ονομάζεται IBM PowerAI. Η Nvidia προσφέρει επίσης το δικό της κιτ ανάπτυξης λογισμικού NVIDIA Deep Learning. Το 2017, οι GPU παρουσιάστηκαν επίσης στο Διαδίκτυο για το Πρόγραμμα Προηγμένων Πληροφοριών του RIKEN για το Fujitsu. Η τεχνολογία βαθιάς μάθησης της εταιρείας οδήγησε σε αύξηση των κερδών της από το 2017.
Τον Μάιο του 2018, ερευνητές στο τμήμα τεχνητής νοημοσύνης της Nvidia συνειδητοποίησαν την πιθανότητα ότι ένα ρομπότ μπορεί να μάθει να εκτελεί μια εργασία απλά παρατηρώντας το άτομο που κάνει την ίδια δουλειά. Έχουν δημιουργήσει ένα σύστημα που, μετά από μια σύντομη αναθεώρηση και δοκιμή, μπορεί ήδη να χρησιμοποιηθεί για τον έλεγχο των καθολικών ρομπότ της επόμενης γενιάς. Εκτός από την κατασκευή GPU, η Nvidia παρέχει παράλληλες δυνατότητες επεξεργασίας σε ερευνητές και επιστήμονες που τους επιτρέπουν να εκτελούν αποτελεσματικά εφαρμογές υψηλής απόδοσης.
Νικητές του 2018
Πηγή:
Νικητές του 2017
Πηγή:
Εξωτερικοί σύνδεσμοι
Κατηγορία:Επιχειρήσεις των ΗΠΑ
HEC Paris
Ιστορία
Το 1988, η HEC ίδρυσε το δίκτυο CEMS με το ESADE, το Πανεπιστήμιο Bocconi και το Πανεπιστήμιο της Κολωνίας.
Το 2015, το σχολείο υιοθέτησε ένα νέο νομικό καθεστώς για να επιτρέψει σε ιδιώτες επενδυτές να ενταχθούν στο Διοικητικό Συμβούλιο.
Το 2017, η HEC ξεκίνησε ένα χαρτοφυλάκιο νέων προγραμμάτων διπλού πτυχίου που ονομάζεται M2M με το Yale School of Management, το Πανεπιστήμιο Επιστήμης και Τεχνολογίας του Χονγκ Κονγκ και το Fundação Getulio Vargas.
Εξωτερικοί σύνδεσμοι
Κατηγορία:Πανεπιστήμια στη Γαλλία
Ούγος ντε Κρεβελιέ
Ο Ούγος ντε Κρεβελιέ ήταν διαβόητος και θηριώδης πειρατής, Γάλλος στη καταγωγή, που έδρασε κυρίως στο Αιγαίο Πέλαγος, κατά το τελευταίο τέταρτο του 17ου αιώνα.
Ο Κρεβελιέ στην αρχή συγκρότησε στόλο από 12 γαλιότες και επεχείρησε κατάληψη νήσων του Αιγαίου, αφού είχε ήδη καταστεί γνωστός για τα πειρατικά του κατορθώματα στα παράλια της Ασίας και Αφρικής. Επειδή όμως εκεί αντιμετώπιζε στη συνέχεια ένοπλες φρουρές αποφάσισε να δράσει εναντίον των νησιών του Αιγαίου. Τελευταία του επιχείρηση σε ξηρά ήταν μετά την υπόσχεση που του είχε δώσει ο επίσης διαβόητος, πλην όμως και Μπέης της Μάνης Λυμπεράκης, για βοήθεια, όταν αποπειράθηκε να γίνει κύριος της Πελοποννήσου. Σε μάχη που έδωσαν οι περί αυτόν αξιωματικοί του, όπου και έπεσαν μαχόμενοι, η επιχείρηση εκείνη αστόχησε, με αποτέλεσμα ν' αρχίσει να διατρέχει το Αιγαίο και να καταληστεύει νησιά. Στις επιχειρήσεις του εκείνες είχε εξοπλισμένα περί τα 20 πλοία με πληρώματα Ιταλούς, Έλληνες και Σκλαβούνους.
Επί 14 ολόκληρα χρόνια ο Κρεβελιέ υπήρξε ο απόλυτος σχεδόν κυρίαρχος των νήσων του Αιγαίου, που αναγκάζονταν να καταβάλουν σ΄ αυτόν υπέρογκο τακτικό φόρο υποτέλειας. Μία από τις σημαντικότερες επιχειρήσεις του ήταν εκείνη στις 12 Μαρτίου του 1676 κατά της πόλεως Πέτρας στη Μυτιλήνη, όπου αφού εισήλθε κατά τη διάρκεια της νύκτας τελείως αθόρυβα με 800 άνδρες και αιφνιδίασε την τουρκική φρουρά που κοιμόταν, στη συνέχεια, σε πολύ λίγες ώρες άρπαξε ότι ήταν δυνατόν να πάρει μαζί του. Τέλος αφού αιχμαλώτισε και περί τους 500 άνδρες απέπλευσε. Ένα χρόνο νωρίτερα, είχε ηγηθεί μεγάλης επίθεσης με 500 άνδρες στην Ιεράπετρα της Κρήτης, μετά την οποία ο πασάς του Ηρακλείου έστειλε τρεις γαλέες για να τον εντοπίσουν, χωρίς αποτέλεσμα. Μετά από τη λαφυραγωγία της Πέτρας ακολούθησε πολύ σύντομα όμοια στη νήσο Σάμο, επιφέροντας σ΄ αυτήν και μεγάλες καταστροφές, και στη συνέχεια επανέλαβε τα ίδια στη νήσο Τήλο.
Κατά του πειρατή Κρεβελιέ η Υψηλή Πύλη στη προσπάθειά της να τον συλλάβει είχε προβεί σε σειρά ναυτικών επιχειρήσεων, από τις οποίες είχε καταφέρει να διαφύγει.
Τελικά η εξόντωση του Κρεβελιέ επήλθε το 1678 κατά τελείως απρόσμενο τρόπο από δικό του αξιωματικό. Το έτος εκείνο ο Κρεβελιέ είχε προσορμίσει στην Αστυπάλαια επιβαίνοντας στη ναυαρχίδα του, που έφερε 40 κανόνια και που ήταν πλήρης από λάφυρα από τις διάφορες επιχειρήσεις του. Καθώς όμως εκείνος συσκέπτονταν με τους αξιωματικούς του και κατάστρωναν σχέδιο προσβολής και λαφυραγώγησης ενός οθωμανικού εμπορικού στόλου που θα πέρναγε από την περιοχή με κατεύθυνση από Αλεξάνδρεια προς Κωνσταντινούπολη, ένας νεότατος αξιωματικός του, που προηγουμένως τον είχε ραπίσει παρουσία όλων ο Κρεβελιέ, εκδικούμενος την προσβολή του, κατάφερε να βάλει φωτιά σε φιτίλι που είχε συνδέσει κρυφά με την πυριτιδαποθήκη της ναυαρχίδας και στη συνέχεια να πέσει στη θάλασσα. Ακολούθησε όλεθρος. Περίπου 200 άτομα αξιωματικοί και πλήρωμα χάθηκαν, ενώ αμέτρητα πτώματα μεταξύ αυτών και το μισοκαμένο του Κρεβελιέ εκβράστηκαν από τη θάλασσα τις επόμενες μέρες στις ακτές της Αστυπάλαιας.
Πηγές
Κατηγορία:Αιγαίο Πέλαγος Κατηγορία:Γάλλοι πειρατές Κατηγορία:Μυτιλήνη Κατηγορία:Ιστορία της Σάμου Κατηγορία:Ιστορία της Άνδρου
Σβεντάιν
Ο Σβεντάιν (γερμ.: Schwentine) είναι ποταμός στο ομόσπονδο κρατίδιο της Γερμανίας Σλέσβιχ Χόλσταιν. Έχει μήκος περίπου 62 χιλιόμετρα και πηγάζει από το λόφο του Μπούνγκσμπεργκ, το υψηλότερο σημείο της πολιτείας, κοντά στο χωριό Κάζεντορφ στο Όστθολσταιν. Μετά ρέει προς την πόλη Κίελο και εκβάλλει στο φιόρδ του Κιέλου, που αποτελεί κόλπο της Βαλτικής θάλασσας. Περνάει μέσα από αρκετές λίμνες, ανάμεσα στις οποίες η μεγάλη λίμνη Πλον, που είναι η μεγαλύτερη λίμνη στο Χόλσταιν. Επίσης, ρέει μέσα από τις πόλεις Έουτιν, Μαλέντε, Πλον, Πριτζ και Κίελο.
Διαχείριση υδάτων
Ο ποταμός είναι πολύ σημαντικός στην προμήθεια πόσιμου νερού. Επίσης, είναι στενά συνδεδεμένος με τη βιομηχανοποίηση της περιοχής του Κιέλου. Επάνω του είναι χτισμένα επίσης δύο υδροηλεκτρικά φράγματα, σχεδιασμένα από τον Μπέρναρτ Χόβαλντ, ιδιοκτήτη του τοπικού ναυπηγείου, τα οποία είναι ακόμα σε λειτουργία και σήμερα θεωρούνται πολιτισμικά μνημεία.
Ιστορία
Το όνομα Σβένταιν προέρχεται από τη σλάβικη λέξη Σβεντάνα (Sventana) που σημαίνει "ιερός". Η πηγή του ποταμού αρχικά δεν βρισκόταν στο Μπούνγκσμπεργκ αλλά κοντά στο Μπόρνχόβντ. Η πηγή στο σημερινό παλιό Σβένταιν (Alte Schwentine) σύμφωνα με ιστορικούς, φυσικούς επιστήμονες και γλωσσικούς ερευνητές θεωρείται η αρχική πηγή του ποταμού. Κατά τη διάρκεια των πρώτων μεσαιωνικών χρόνων και έπειτα ο μικρός ποταμός ήταν το σύνορο ανάμεσα στη Γερμανική ή Σαξωνική περιοχή, που επεκτείνονταν μέχρι τη Βαλτική Θάλασσα και τις Σλάβικες περιοχές στο σημερινό Όστθολσταιν.
Κατηγορία:Ποταμοί της Γερμανίας Κατηγορία:Ποταμοί που εκβάλλουν στη Βαλτική
Πρωτάθλημα πετοσφαίρισης Α1 εθνικής κατηγορίας γυναικών 2009-2010
Α1 Γυναικών 2009-2010
Κανονική περίοδος
Η πρώτη φάση της διοργάνωσης διήρκεσε από τις 17 Οκτωβρίου έως τις 16 Δεκεμβρίου 2009. Η δεύτερη φάση ξεκίνησε στις 19 Δεκεμβρίου 2009 και ολοκληρώθηκε στις 20 Μαρτίου 2010 σε 22 αγωνιστικές. Ακολουθεί η βαθμολογία των ομάδων που συμμετείχαν στο πρωτάθλημα:
<div style="margin:0 auto;clear:both; background:#C6DEFF; padding:5px; border:1px solid #56A5EC;border-right-width: 2px; border-bottom-width: 2px; text-align:center; width:50%"> 20px|Α1 Βαθμολογία 20px|Α1
Πρόκριση στην επόμενη φάση
Βάσει της προκήρυξης του πρωταθλήματος:
MVP ανά αγωνιστική
Ακολουθούν, τέλος, τα ονόματα των αθλητριών που αναδείχτηκαν πολυτιμότερες παίκτριες (MVP) ανά αγωνιστική:
Πλέι Άουτ
Μετά τον άμεσο υποβιβασμό της ομάδας που τερμάτισε στη 12η και τελευταία θέση του βαθμολογικού πίνακα της Α1 Εθνικής Κατηγορίας, στην προκειμένη περίπτωση του Απολλώνιου Κερατσινίου, οι ομάδες που τερμάτισαν στις θέσεις 10 και 11 αγωνίστηκαν μεταξύ τους μέχρι μια ομάδα να συμπληρώσει τις τρεις νίκες με πλεονέκτημα έδρας της ομάδας που κατέλαβε την υψηλότερη θέση στην κανονική περίοδο.
Χάνοντας σε τρία συναπτά παιχνίδια από την Ε.Α. Λάρισας, ο Άρης Θεσσαλονίκης γνώρισε τον υποβιβασμό στην Α2 Εθνική Κατηγορία.
<div style="margin:0 auto;clear:both; background:#C6DEFF; padding:5px; border:1px solid #56A5EC;border-right-width: 2px; border-bottom-width: 2px; text-align:center; width:50%"> 20px|Α1 Πλέι Άουτ 20px|Α1
Πλέι Οφ
Στη φάση των Προημιτελικών οκτώ σύλλογοι διαγωνίστηκαν σε ζευγάρια. Στην επόμενη φάση προκρίθηκε εκείνος που πέτυχε πρώτος δύο νίκες. Ακολουθούν τα αποτελέσματα:
<div style="margin:0 auto;clear:both; background:#C6DEFF; padding:5px; border:1px solid #56A5EC;border-right-width: 2px; border-bottom-width: 2px; text-align:center; width:50%"> 20px|Α1 Προημιτελικοί 20px|Α1
Στη φάση των Ημιτελικών τέσσερις σύλλογοι διαγωνίστηκαν σε ζευγάρια. Στην επόμενη φάση προκρίθηκε εκείνος που πέτυχε πρώτος δύο νίκες. Ακολουθούν τα αποτελέσματα:
<div style="margin:0 auto;clear:both; background:#C6DEFF; padding:5px; border:1px solid #56A5EC;border-right-width: 2px; border-bottom-width: 2px; text-align:center; width:50%"> 20px|Α1 Ημιτελικοί 20px|Α1
Για τις θέσεις 3 και 4 διαγωνίστηκαν οι σύλλογοι του Α.Ο. Μαρκοπούλου και του Πανιωνίου Σμύρνης. Σκοπός αυτής της φάσης ήταν οι δύο νίκες. Τόσο η μία όσο και η άλλη ομάδα είχαν, ωστόσο, ήδη εξασφαλίσει τη συμμετοχή τους στο Challenge Cup της επόμενης περιόδου.
<div style="margin:0 auto;clear:both; background:#C6DEFF; padding:5px; border:1px solid #56A5EC;border-right-width: 2px; border-bottom-width: 2px; text-align:center; width:50%"> 20px|Α1 Μικροί Τελικοί 20px|Α1
Έπαθλο Forthnet
Η Μπριζίτκα Μόλναρ του Παναθηναϊκού  με 120 βαθμούς αναδείχθηκε νικήτρια του Επάθλου Forthnet για το πρωτάθλημα της Α1 Εθνικής Γυναικών της περιόδου 2009-10.
Η Αποστολία Νούσια της Ε.Α. Λάρισας με 23 βαθμούς αποτέλεσε τη νικήτρια του Forthnet Rookie of the year (καλύτερη αθλήτρια κάτω των 21 ετών) για το πρωτάθλημα της Α1 Εθνικής Γυναικών της περιόδου 2009-10.
Τελικοί
<div style="margin:0 auto;clear:both; background:#C6DEFF; padding:5px; border:1px solid #56A5EC;border-right-width: 2px; border-bottom-width: 2px; text-align:center; width:50%"> 20px|Α1 Τελικοί 20px|Α1
ΠΑΝΑΘΗΝΑΪΚΟΣ (Τ. Φλώρος): Κουτουξίδου 2π. (2 άσσοι), Ντουμιτρέσκου 16 (2 15/33επ., 1 μπλοκ), Μόλναρ 24 (20/35 επ., 58% υπ., 4 μπλοκ), Τομάσεβιτς 11 (9/29επ., 61% υπ., 2 μπλοκ), Τζανακάκη 9 (7/14 επ., 2 μπλοκ), Χατζηνικολάου 16 (1 άσσος, 11/18 επ., 4 μπλοκ), Μυλωνά (λ- 67%) / Παπαγεωργίου, Χατζηνίκου, Σαπαρέφσκα.
ΠΑΝΑΘΗΝΑΪΚΟΣ (Τ. Φλώρος): Κουτουξίδου 1π. (1 άσσος, 0/3 επ.), Ντουμιτρέσκου 19 (1 άσσος, 14/30επ., 5 μπλοκ), Μόλναρ 18 (1 άσσος, 16/40 επ., 38% υπ., 1 μπλοκ), Τομάσεβιτς 9 (3 άσσοι, 5/14επ., 47% υπ., 1 μπλοκ), Τζανακάκη 7 (1 άσσος, 4/9 επ., 2 μπλοκ), Χατζηνικολάου 11 (9/13 επ., 2 μπλοκ), Μυλωνά (λ- 71%) / Παπαγεωργίου 1, Χατζηνίκου 3 (1/1 επ., 2 μπλοκ), Σαπαρέφσκα.
ΟΛΥΜΠΙΑΚΟΣ (Γ. Νικολάκης): Μουλστεΐνοβα 2π.(2/4 επ.), Τένεβα 14 (1 άσσος, 11/28 επ., 50% υπ., 2 μπλοκ), Κόλεβα 31 (1 άσσος, 30/49 επ.), Χαντάβα 17 (1 άσσος, 12/27 επ., 35% υπ., 4 μπλοκ), Νικολαΐδου 2 (1/9 επ., 1 μπλοκ), Νικούλη 5 (4/7 επ., 1 μπλοκ), Βλάχου (λ- 70% υπ.) / Χούντα.
ΟΛΥΜΠΙΑΚΟΣ (Γιάννης Νικολάκης): Μουλστεΐνοβα 5π.(2 άσσοι, 3/4 επ.), Τένεβα 14 (14/33 επ., 77% υπ.), Κόλεβα 17 (17/43 επ.), Χαντάβα 19 (1 άσσος, 17/31 επ., 53% υπ., 1 μπλοκ), Νικολαΐδου 4 (3/9 επ., 1 μπλοκ), Νικούλη 6 (5/10 επ., 1 μπλοκ), Βλάχου (λίμπερο, 75% υπ.), Χούντα.
ΠΑΝΑΘΗΝΑΪΚΟΣ (Τάκης Φλώρος): Κουτουξίδου 3π. (1 άσσος, 1/2 επ., 1 μπλοκ), Ντουμιτρέσκου 21 (1 άσσος, 20/31 επ.), Μόλναρ 24 (22/34 επ., 71% υπ., 2 μπλοκ), Τομάσεβιτς 15 (1 άσσος, 10/21 επ., 62% υπ., 4 μπλοκ), Τζανακάκη 5 (3/9 επ., 2 μπλοκ), Χατζηνικολάου 12 (2 άσσοι, 6/11 επ., 4 μπλοκ), Μυλωνά (λίμπερο, 75%), Παπαγεωργίου 1, Χατζηνίκου 1 (1/2 επ.), Σαπαρέφσκα.
<div style="margin:0 auto;clear:both; background:#C6DEFF; padding:5px; border:1px solid #56A5EC;border-right-width: 2px; border-bottom-width: 2px; text-align:center; width:20%"> 20px|Α1 Πρωταθλητής 2009-10 20px|Α1 120px Παναθηναϊκός 22ος τίτλος
Εξωτερικοί σύνδεσμοι
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 2009 Κατηγορία:Πετοσφαίριση το 2010
Painkiller (άλμπουμ των Judas Priest)
Painkiller είναι ο τίτλος του δωδέκατου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Σεπτέμβριο του 1990 μέσω της "Columbia Records". Τον Μάιο του 2001, το άλμπουμ επανεκδόθηκε σε έκδοση CD από την "Columbia" με δύο επιπλέον κομμάτια, το μέχρι τότε ακυκλοφόρητο "Living Bad Dreams" και τη ζωντανή εκτέλεση του "Leather Rebel" από την εμφάνιση τους στο Λος Άντζελες στις 13 Σεπτεμβρίου 1990.
Ιστορία του δίσκου
Λίγο πριν τελειώσει η περιοδεία για την προώθηση του "Ram it Down", τα μέλη των Judas Priest αλλά και η "CBS Records" κατηγορήθηκαν ως η αιτία για την αυτοκτονία δύο οπαδών τους. Η υπόθεση έληξε το 1990 με δικαστική νίκη του συγκροτήματος και της εταιρείας.
Στις αρχές του 1989, ο ντράμερ Ντέιβ Χόλαντ αποχώρησε από το συγκρότημα μετά από δέκα χρόνια προσφοράς, λόγω οικογενειακών προβλημάτων αλλά και της κούρασης από τις συνεχείς περιοδείες. Επίσης, ο Τομ Άλομ πραγματοποίησε την τελευταία του παραγωγή σε δίσκο των Judas Priest στο "Ram it Down". Το μεγαλύτερο μέρος του 1989 πέρασε με το συγκρότημα να ξεκουράζεται, να γράφει καινούρια τραγούδια και να ψάχνει νέο ντράμερ καταλήγοντας τελικά στον Σκοτ Τράβις, οπαδό των Judas Priest και πρώην μέλος των Racer X.
Ο νέος δίσκος περιείχε μερικά από τα δυνατότερα τραγούδια του συγκροτήματος, το οποίο πραγματοποίησε μία αλλαγή σε σχέση με τα δύο προηγούμενα άλμπουμ του, δυναμώνοντας τον ήχο και την ένταση του και ανεβάζοντας την ταχύτητα του. Αρκετά τραγούδια του δίσκου παρέμειναν στις ζωντανές εμφανίσεις τους για πολλά χρόνια, όπως τα "Painkiller", "A Touch of Evil", "Metal Meltdown", "All Guns Blazing", "Night Crawler" και "Leather Rebel". Στις αρχές του 1990, το συγκρότημα μετέβη στα "Miraval Studios" της Γαλλίας για τις ηχογραφήσεις, με παραγωγό τον ελληνικής καταγωγής Κρις Τσανγκαρίδη. Ο τελευταίος συμμετείχε και στη συγγραφή του "A Touch of Evil", του δεύτερου σινγκλ του άλμπουμ. Η μίξη του ήχου έγινε στα "Wisseloord Studios" της Ολλανδίας και παρ' όλο του ότι θα μπορούσε να κυκλοφορήσει νωρίτερα, καθυστέρησε λόγω της δικαστικής διαμάχης στην οποία εμπλεκόταν οι Judas Priest.
Στις 16 Ιουλίου του 1990, ξεκίνησε η τελική δίκη στο "Washoe County Court House" του Ρίνο της Νεβάδα. Η απόφαση ήταν αθωωτική από τον δικαστή Τζέρι Γουάιτχεντ, αλλά αξίωσε αποζημίωση σαράντα χιλιάδων δολαρίων στους γονείς των αυτόχειρων.
Στις αρχές Σεπτεμβρίου του 1990 κυκλοφόρησε ο δίσκος "Painkiller" ανεβαίνοντας στο # 24 στη Μεγάλη Βρετανία, το Top-20 σε αρκετές ευρωπαϊκές χώρες και το # 26 στις Ηνωμένες Πολιτείες, όπου το άλμπουμ έχει βραβευθεί ως χρυσό. Ο δίσκος έλαβε ιδιαίτερα θετικές κριτικές με το "Metal Rules" να το κατατάσσει δωδέκατο στη λίστα με τους εκατό καλύτερους χέβι μέταλ δίσκους όλων των εποχών, το "Metal Storm" έβδομο, το "Sputnik Music" τέταρτο, και το "Digital Dream Door" στην 40η θέση. Το "Allmusic" το έχει βαθμολογήσει με τέσσερα αστέρια και το "Metal Archives" με μέσο όρο βαθμολογιών 92%.
Η περιοδεία για την προώθηση του δίσκου ξεκίνησε στις 13 Σεπτεμβρίου 1990 από το "Concrete Foundations Forum" του Λος Άντζελες, με το συγκρότημα να συμπεριλαμβάνει τα "All Guns Blazing", "Between the Hammer and the Anvil", "Night Crawler", "Metal Meltdown", "A Touch of Evil" και "Painkiller" από το νέο άλμπουμ στο set list του. Μετά την συναυλία προθέρμανσης, το κύριο κομμάτι της περιοδείας ξεκίνησε στις 18 Οκτωβρίου από το Μόντρεαλ και συνεχίστηκε με επτά συναυλίες στον Καναδά μέχρι το τέλος του μήνα. Από τις 1 Νοεμβρίου μέχρι τις 23 Δεκεμβρίου έδωσαν 41 συναυλίες επί αμερικανικού εδάφους, με τους Megadeth και τους Testament να ανοίγουν τις εμφανίσεις τους.
Η περιοδεία "Operation Rock 'N' Roll" συνεχίστηκε με οκτώ εμφανίσεις στις Ηνωμένες Πολιτείες τον Ιανουάριο του 1991, πριν το συγκρότημα εμφανιστεί στο στάδιο Μαρακανά για το φεστιβάλ "Rock in Rio" μαζί με τους Megadeth, Guns N' Roses, Queensrÿche, Faith No More και Sepultura. Στη συνέχεια, ξεκίνησε το ευρωπαϊκό κομμάτι της περιοδείας, με τους Judas Priest να δίνουν 43 συναυλίες μέχρι τις 31 Μαρτίου. Μετά από τρεις εμφανίσεις στην Αλάσκα, η περιοδεία ολοκληρώθηκε με τέσσερις συναυλίες στην Ιαπωνία στα μέσα Απριλίου.
Από τις 9 Ιουλίου μέχρι τις 19 Αυγούστου, το συγκρότημα πραγματοποίησε την περιοδεία "Operation Rock 'N' Roll American tour" προς τιμή των αμερικάνικων ενόπλων δυνάμεων που συμμετείχαν στην επιχείρηση καταιγίδα της ερήμου, μαζί με τον Alice Cooper, τους Motörhead, κ.α..
Μετά το τέλος της περιοδείας, ο τραγουδιστής Ρομπ Χάλφορντ αποχώρησε τον Μάιο του 1992 λόγω των συνεχών εντάσεων μεταξύ των μελών του συγκροτήματος αλλά και της επιθυμίας του να πραγματοποιήσει σόλο καριέρα, δημιουργώντας τους Fight. Οι Judas Priest παρέμειναν ανενεργοί για μερικά χρόνια για να αναλάβει τελικά το μικρόφωνο ο Τιμ Όουενς, το 1996.
Τραγούδια
1. Painkiller (Halford, Tipton, Downing) - 6:06
2. Hell Patrol (Halford, Tipton, Downing) - 3:35
3. All Guns Blazing (Halford, Tipton, Downing) - 3:56
5. Metal Meltdown (Halford, Tipton, Downing) - 4:46
7. Between the Hammer and the Anvil (Halford, Tipton, Downing) - 4:47
8. A Touch of Evil (Halford, Tipton, Downing, Tsangarides) - 5:42
10. One Shot at Glory (Halford, Tipton, Downing) - 6:46
Βραβεία
Painkiller (άλμπουμ)
Ηνωμένες Πολιτείες (RIAA Certification): Χρυσός
Καναδάς (CRIA Certification): Χρυσός
Μέλη των Judas Priest
Η σύνθεση του συγκροτήματος κατά την ηχογράφηση του "Painkiller" είχε την εξής μορφή:
Ρομπ Χάλφορντ - φωνητικά
Γκλεν Τίπτον - κιθάρα
Κ.Κ. Ντάουνινγκ - κιθάρα
Ίαν Χιλ - μπάσο
Σκοτ Τράβις - τύμπανα
Πηγές
Κατηγορία:Δισκογραφία των Judas Priest Κατηγορία:Άλμπουμ του 1990
Σονάτα
Η σονάτα είναι πολυμερής οργανική μορφή. Κατ' εξοχήν μορφή της είναι η σόλο σονάτα, για ένα σολιστικό όργανο, η σονάτα για δύο ή περισσότερα όργανα, η Συμφωνία, που είναι σονάτα για ορχήστρα και το Κοντσέρτο, σονάτα για σόλο όργανο και ορχήστρα.
Πρωτοεμφανίστηκε τον 16ο αι., χωρίς σταθερή μουσική μορφή. Ήταν όμως οργανωμένη σε τμήματα, κάτι που επέτρεψε τη μεταγενέστερη εξέλιξή της.
Σονάτα στην περίοδο του Μπαρόκ
Στην περίοδο του Μπαρόκ υπήρχαν δύο βασικοί τύποι σονάτας για περισσότερα όργανα: Από την εποχή του Μπαρόκ υπήρχε και η σόλο σονάτα, για ένα όργανο.
Κλασική σονάτα
Η κλασική σονάτα έχει 3 ή 4 μέρη, με την εξής ακολουθία:
Πρώτο Μέρος
Δείτε επίσης: Φόρμα σονάτας
Το περισσότερο χαρακτηριστικό και με τον υψηλότερο βαθμό οργάνωδης μέρος της μορφής σονάτας είναι το πρώτο. Συνήθως έχει γρήγορη ρυθμική αγωγή, όπως allegro, και μερικές φορές ακολουθείται από μια εισαγωγή. Η δομή του πρώτου μέρους της σονάτας έχει πολλές ονομασίες, όπως μορφή της πρώτης κίνησης, μορφή σονάτα ή φόρμα σονάτας. Το πρώτο μέρος της σονάτας αποτελείται από την Έκθεση, την Ανάπτυξη και την Επανέκθεση.
Δεύτερο Μέρος
Το δεύτερο μέρος της σονάτας, είναι συχνά το αργό μέρος σε αντίθεση με το γρήγορο που προηγείται. Έχει μελωδικό χαρακτήρα και δίνει στον συνθέτη την ευκαιρία να φανερώσει τη λυρική όψη της μουσικής του τέχνης. Τις περισσότερες φορές είναι ένα andante ή ένα adagio με τριμερή μορφή Α-Β-Α ή με τη μορφή θέμα και παραλλαγές.
Τρίτο Μέρος
Το τρίτο μέρος της κλασικής σονάτας είναι ένα μινουέτο και τρίο. Ο μεγαλοπρεπής του τρίσημος ρυθμός του (3/4), μεταδίδει τη γοητεία μιας αριστοκρατικής εποχής. Η ρυθμική αγωγή κυμαίνεται από τον αργό και επιβλητικό χαρακτήρα (largo κ.ά.) έως τον εύψυχο και ενεργητικό (vivace κ.ά.). Στη συνολιική δομή του μέρους η μορφή του είναι τριμερής (μινουέτο-τρίο-μινουέτο). Ο Μπετόβεν αντικατέστησε το μινουέτο με το ορμητικό σκέρτσο. Διαφέρει από το μινουέτο στη γρήγορη κίνηση και στο νευρώδη ρυθμό.
Τέταρτο Μέρος
Ο κλασικός κύκλος σονάτα ολοκληρώνεται συχνά με ένα rondo, μέρος ζωηρό. Διακριτικό του στοιχείο είναι η επάνοδος κάθε φορά του κεντρικού θέματος μετά την εναλλαγή τουμε αντιθετικά στοιχεία.
Ήδη ο Λούντβιχ βαν Μπετόβεν πειραματίστηκε με αρκετές καινοτομίες στις σονάτες του, όπως οι σονάτες 13 και 14 "quasi una fantasia", η οι τελευταίες σονάτες, στις οποίες προσέθεσε φούγκες. Από την εποχή του ρομαντισμού η σονάτα διαφοροποιήθηκε αρκετά. Ενδεικτικό παράδειγμα είναι η ενιαία σονάτα για πιάνο του Φραντς Λιστ.
Παραπομπές
Κατηγορία:Μουσική μορφολογία
Σταντ Φρανσαί Παρί
Η Σταντ Φρανσαί Παρί (γαλλικά: Stade Français Paris) είναι γαλλικός επαγγελματικός σύλλογος ράγκμπι γιούνιον που εδρεύει στο 16ο διαμέρισμα του Παρισιού. Η ομάδα αγωνίζεται στο εγχώριο πρωτάθλημα Τοπ 14 και είναι ένας από τους πιο επιτυχημένους γαλλικούς συλλόγους της σύγχρονης εποχής.
Ο σύλλογος συστάθηκε στην παρούσα μορφή του το 1995 με τη συγχώνευση του τμήματος ράγκμπι γιούνιον της Σταντ Φρανσαί με την ΚΑΣΖ Παρί. Παραδοσιακή έδρα της ομάδας είναι το Σταντ Ζαν-Μπουάν, αν και ο σύλλογος ορισμένες φορές χρησιμοποιεί ως έδρα του το Σταντ ντε Φρανς από την περίοδο 2005-2006. Την περίοδο 2010-2011 χρησιμοποιούσε το Σταντ Σαρλετύ στο Παρίσι, αργότερα όμως επέστρεψε στη φυσική της έδρα η οποία ανακατασκευάστηκε.
Η ομάδα συμμετείχε στον πρώτο τελικό του γαλλικού πρωταθλήματος το 1892, ενώ κατέκτησε πολυάριθμους τίτλους στις αρχές της δεκαετίας του 1900. Η Σταντ Φρανσαί αγωνίστηκε για περίπου 50 χρόνια σε κατώτερες κατηγορίες του γαλλικού ράγκμπι γιούνιον, έως ότου την ανέλαβε ο επιχειρηματίας Μαξ Γκουατζινί το 1992, με στόχο την ανάδειξη της ομάδας, η οποία επέστρεψε στην κορυφαία κατηγορία σε μόλις πέντε αγωνιστικές περιόδους, ενώ κατέκτησε τέσσερα γαλλικά πρωταθλήματα σε επτά χρόνια.
Μετά από μια οικονομική κρίση που μάστιζε το σύλλογο το 2011, ο Γκουατζινί πούλησε το πλειοψηφικό πακέτο των μετοχών του και παραιτήθηκε από πρόεδρος του συλλόγου. Από το 2009 έως το 2015, η ομάδα δεν κατάφερε να φτάσει στις τελικές φάσεις. Το 2015 σηματοδότησε μια αναγέννηση γι' αυτή, καθώς η ομάδα έφτασε στις τελικές φάσεις και κέρδισε τρία παιχνίδια στη σειρά, εναντίον των Ρασίνγκ Μετρό, Τουλόν και Κλερμόν, ενώ στέφθηκε πρωταθλήτρια στην Τοπ 14.
Εξωτερικοί σύνδεσμοι
Κατηγορία:Ράγκμπι γιούνιον
Τράβε
μικρογραφία|Οι εκβολές του ποταμού Τράβε Ο Τράβε (γερμ.: Trave) είναι ποταμός στο Σλέσβιχ-Χόλσταϊν της Γερμανίας. Έχει μήκος περίπου 124 χιλιόμετρα. Ρέει από τις πηγές του κοντά στο χωριό Γκίσελραντε προς τις πόλεις Όστθολσταιν και Τράβεμουντε και μετά εκβάλλει στη Βαλτική θάλασσα. Διαρρέει τις πόλεις Σέγκεμπεργκ, Όλντεσλοε και Λίμπεκ. Από το Λίμπεκ συνδέεται με το κανάλι Έλβα-Λίμπεκ (ή κανάλι Έλβα-Τράβε). Είναι πλωτός ακόμα και για υπερωκεάνια από τη Βαλτική έως το Λίμπεκ. Εκτός από τις πολυάριθμες γέφυρες,το τούνελ Χέρεν περνάει κάτω από τον Τράβε και ένα φέρι μποτ συνδέει το Τράβεμουντε με την πόλη Πριβάλ. Στους παραποτάμους του Τράβε συμπεριλαμβάνονται οι ποταμοί Βάκενιτζ και Στέπενιτζ.
Κατηγορία:Ποταμοί της Γερμανίας Κατηγορία:Ποταμοί που εκβάλλουν στη Βαλτική